Viem, čo si myslíte.
Osamelý jazdec.
Dystopický svet.
Spustnutá krajina.
Ako sa mohol svet tak pokaziť?
Začalo sa to pred 500 rokmi.
Kumandra.
Tak sa volala naša krajina.
Keď bola jednotná a žili sme v harmónii s...
drakmi.
Magickými bytosťami, ktoré nám prinášali vodu, dážď a mier.
Bol to raj.
No potom prišli Druuni.
Ich bezduchá skaza sa šírila ako lesný požiar,
množili sa, keď požierali život a každého menili na kameň.
Draci za nás bojovali zo všetkých síl...
ale nestačilo to.
Vtedy mocná Sisudatu,
posledná dračica, sústredila svoju mágiu do drahokamu a...
odpálila Druunov preč.
Všetci, ktorí skameneli, ožili.
Okrem drakov.
Po Sisu zostal iba jej drahokam.
V tejto veľkej, inšpiratívnej chvíli
mala jej obeť spojiť ľudstvo.
Lenže ľudia sú len ľudia,
pustili sa do boja o posledný kus dračej mágie...
Určili hranice a Kumandra sa rozdelila.
Stali sa z nás nepriatelia a drahokam sa musel ukryť.
Ale nie vtedy sa svet pokazil.
To sa stalo až o 500 rokov,
keď som do príbehu vstúpila ja.
RAYA A POSLEDNÝ DRAK
Tuším nás chce niekto nachytať.
Dobre, Tuk Tuk, nachytáme my jeho.
Tuk Tuk!
No tak!
Sústreď sa!
Ďakujem.
To bolo parádne. Labku na to.
A je to.
Počkať.
Vyzerá to príliš ľahko.
Náčelník Benja.
Viem, že ma máš zastaviť,
ale nezastavíš.
Nemýľ si zápal so zručnosťou, dievča.
Tvoja noha sa nedotkne vnútorného kruhu Dračieho drahokamu.
Ani len palcom.
Radšej vytas meč. Zíde sa ti.
Dnes nie.
Povedal som, že sa nedotkneš nohou vnútorného kruhu.
Prehrala si, Raya.
Naozaj?
Raya...
Asi som mal povedať nohami.
Nevyčítaj si to, náčelník Benja.
Snažil si sa.
Nebudem. A pre teba som "otec" alebo "ba".
Išlo ti to, dcérka. Zvládla si skúšku.
Duch Sisu.
Celé pokolenia našej rodiny prisahali drahokam chrániť.
Dnes sa pridáš k ich odkazu.
Raya, princezná Srdca, moja dcéra,
odteraz si strážkyňou Dračieho drahokamu.
Tuším sa tešíš.
Jasné!
Keby chcel teraz niekto ukradnúť Dračí drahokam, čelil by hnevu
dvoch najsuprovejších šermiarov v krajine.
Som rád, že si pripravená,
lebo ti musím povedať niečo dôležité.
Ostatné krajiny sú práve teraz na ceste sem.
Vážne?
Dobre.
Dobre, to zvládneme. Som pripravená.
Viem presne, ako ich zastavíme.
Naozaj? Povedz mi, čo vieš o ostatných krajinách.
Najprv... Chvost.
Horúca púšť s podlými, zákernými žoldniermi.
Ďalej Pazúr.
Plávajúci trh známy rýchlymi obchodmi a ešte rýchlejšími bitkármi.
Tretia je Chrbtica.
Ľadový bambusový les,
ktorý strážia mohutní bojovníci s obrovitánskymi sekerami.
Štvrtý je Tesák. Náš najkrutejší nepriateľ.
Chránia ho zúriví vrahovia a ich ešte zúrivejšie mačky.
Dobre,
budeme potrebovať kuše, katapulty a...
A čo zápalné katapulty?
A čo tak krevetovú pastu z Chvosta,
vôňovec z Pazúra, bambusové výhonky z Chrbtice,
čili papričky z Tesáka a palmový cukor zo Srdca?
Otrávime ich?
Nie, neotrávime ich ani s nimi nebudeme bojovať.
Ponúkneme im pohostenie.
- Čože? - Pozval som ich.
Ale sú to nepriatelia.
Iba preto,
lebo podľa nich nám Dračí drahokam zázračne prináša blahobyt.
To je smiešne. Nič také nerobí.
Oni veria, že áno, tak ako my veríme všeličomu o nich.
Krajiny majú názvy podľa častí draka z nejakého dôvodu.
Kedysi sme boli spojení. Žili sme v jednej krajine.
Kumandre.
To je dávna história, ba.
Ale nemusí byť.
Ak sa nespamätáme a nenaučíme sa znovu jeden druhému veriť,
je len otázkou času, kedy sa navzájom zničíme.
Nechcem, aby si žila v takom svete.
Verím, že Kumandra sa môže opäť zjednotiť.
Ale niekto musí urobiť prvý krok.
Dôveruj mi.
Vládne tu napätie, ba.
Neboj sa, začnem vtipom.
Prosím ťa, nie.
Iba žartujem.
Ľudia Chvosta, Pazúra, Chrbtice a Tesáku,
vitajte v Srdci.
Dlho sme nepriatelia, ale dnes je nový deň.
Dnes sa môže Kumandra opäť spojiť.
Pekný príhovor, náčelník Benja.
Načo si nás sem zavolal? Chceš nás okradnúť?
Čo by nám kradol? Srdce má predsa všetko.
Ľahko sa ti káže o Kumandre,
keď máš najmocnejšiu zbraň.
Drahokam nie je zbraň. Je to posvätná relikvia.
Kumandra! Kumandra je blud!
Dovliekol nás sem, aby nám rozprával rozprávky.
Toto je o ničom!
Chcem niečo povedať.
Kto je hladný?
Choď. Môžeš.
Som Namaari z Tesáka.
Ahoj, Namaari. Som Raya.
To je Sisu?
Prepáč, asi som tak trochu blázon do drakov.
Hej, to ja mám prívesok so Sisu.
Poď.
Už si jedla?
Vážne? To tvoja mama fakt povedala?
Čudné. Ďalšia otázka.
Pästný súboj alebo meče?
- Meče, vždy. - Však?
Elegancia alebo pohodlie?
Iba čudák by nosil tieto róby bežne.
Ryža či zelenina?
Nečakala som, že ťa toto zarazí.
Vlastne som ryžu už veľmi dlho nejedla.
Naozaj?
Tesák možno zvonka vyzerá pekne,
ale znútra to nie je žiadna sláva.
Prepáč. Nechcela som pokaziť náladu.
Kde sme skončili?
Obe máme len jedného rodiča, čo nevie rozprávať vtipy.
Obe sme bojovníčky, čo neznášajú formálne oblečenie.
A obe žerieme Sisu.
Hej.
V Tesáku máme legendu, podľa ktorej stále žije.
Sisu? To myslíš vážne?
Chceš niečo vidieť?
Môžeš to mať pri sebe?
Nie.
Podľa tohto,
keď mocná Sisu zmietla všetkých Druunov,
spadla do vody a unášal ju prúd.
Podľa legendy teraz spí na konci rieky.
Ale ktorej? Je ich tu aspoň sto.
Neviem.
Ale predstav si, že by sme ju našli.
Na svet by sa vrátil drak.
Všetko by bolo oveľa lepšie.
Hej.
Možno by sa Kumandra zjednotila.
Tu máš.
Určite?
Od jedného dračieho nadšenca druhému.
Hej.
Poď so mnou, dep la. Niečo ti ukážem.
Duch Sisu. Cítim ho.
Posledný kúsok dračej mágie na celom svete.
Chápem, že ho Srdce tak stráži.
Ďakujem, dep la. Veľmi si mi pomohla.
V inom svete by sme možno boli kamošky,
ale musím sa postarať o Tesák.
Náčelníčka Virana, som rád, že Tesák prijal naše pozvanie.
Drahokam Sisu si nevezmete.
Prepáč. Už patrí Tesáku.
Vaša noha sa nedotkne vnútorného kruhu Dračieho drahokamu.
Čo sa deje?
Čo je?
Tesák kradne drahokam!
Nie! Chrbtica ho vezme!
Nie, berieme si ho my!
Naše meče vravia niečo iné.
Počúvajte ma!
Máme na výber.
Buď sa navzájom zničíme,
alebo sa spojíme a vybudujeme lepší svet.
Ešte nie je neskoro.
Stále verím, že môžeme Kumandru zjednotiť.
Ba!
Prac sa mi z cesty!
Drahokam patrí Chrbtici!
Daj mi ho!
Nie... nie...
Druun.
Stále sú magické!
- Berte úlomky! - Nie!
Ba! Musíme ujsť!
Voda ich odpudzuje.
Rýchlo! K rieke!
Ba, vstaň! Poď!
Prosím, musíme ísť preč.
Vstaň!
Ba! Nemáme čas!
Vstaň! Pomôžem ti...
Raya, počúvaj ma. Si strážkyňa Dračieho drahokamu.
Prečo to hovoríš?
Ešte svieti. Ešte máme nádej.
Nie! Spolu to zvládneme.
Nič ti nie je.
Raya. Nevzdaj to s nimi.
Ľúbim ťa, dcérka.
Ba?
Nie!
Ba!
Ba.
CHVOST O 6 ROKOV NESKÔR
Prosím, nech je to tu.
Čo robíš, ty môj chrobáčisko?
Hej, sústreď sa.
Pozeraj pred seba, Tuk Tuk.
Dobrý chlapec.
Všetko ťa hneď rozptýli.
Na toto si už trochu veľký.
Šesť rokov hľadania a skončíme doslova v troskách.
To nie je zlé znamenie, však?
Sisudatu...
neviem, či ma počuješ.
Prehľadala som kvôli tebe všetky rieky
a teraz som tu pri poslednej.
Vieš, už nás veľa nezostalo
a naozaj potrebujeme tvoju pomoc.
Ak mám byť úprimná,
ja potrebujem tvoju pomoc.
Urobila som chybu.
Verila som niekomu, komu som nemala...
a teraz je svet zničený.
Sisudatu...
naozaj, naozaj chcem svojho ocka späť.
Prosím ťa.
Tak.
Poďme na to.
Suvaa de draa sim
Mandra de draa lim
Bavaa de draa Tomben
Viem, nezabudla som...
No toto. Kde som to?
Pengu? Amba? Pranee? Kde ste?
Mocná Sisu.
Kto to povedal?
Haló?
Prepáč. Nevšimla som si ťa.
Veď nič. Len trochu prachu. Oprášim ťa.
Sisu?
Ty si Sisu?
A ty si ľudia.
Ako sa voláš?
Raya. Som Raya.
A nie si z kameňa, takže...
Zabralo to!
Zvládli sme to!
Počuješ, Pengu? Vyšlo to!
Nepokazila som to!
To je jedlo?
Zachraňovala som svet. Ešte som dnes nejedla.
Dnes?
Aký je dnes podľa teba deň?
Utorok.
Moment...
čo je táto delikatesa?
Sušený chlebovník. Sama som ho sušila.
No, pochvala kuchárke. Doješ to, Skočko?
Sisu, mala by si vedieť pár vecí.
Áno?
Rozbili ste ho?
To je zlé. To je zlé.
Spala som 500 rokov,
priviedli ste späť Druunov
a bratia a sestry zmizli.
Prečo sa nevrátili?
Neviem.
A rozbili ste drahokam!
Ale kus z neho mám.
A to mi má zlepšiť náladu?
Keby si stratila psa a ja ti poviem:
"No, ale kus z neho mám!"
Zlepšilo by ti to náladu?
Nevieš vyrobiť druhý?
Nie, neviem "vyrobiť druhý".
Si predsa drak.
Poviem ti to na rovinu.
Nie som na to ten najlepší drak, chápeš?
Ale zachránila si svet.
Zachránila. To je fakt.
Poznáš skupinové projekty,
vždy sa jedno decko fláka,
ale nakoniec dostane rovnakú známku.
Ja som nevyrobila drahokam.
Len som ho odovzdala.
Celá žiariš.
Ďakujem.
Používam alou a riečne bahno na...
Nie, nie. Pozri!
To je kúzlo mladšej sestry Amby. Ja žiarim!
Kúzlo tvojej sestry?
Áno, každý drak ma kúzlo.
Ty máš aké?
Viem fakt skvele plávať.
Moment, dotkla si sa úlomku a získala si schopnosť.
Vieš, čo to znamená, však?
Že nepotrebujem nočnú lampičku?
Čože? Nie!
Stále si napojená na mágiu drahokamu
a môžeš ho použiť na záchranu sveta.
Ak získame všetky úlomky...
- Spojím ich... - ... spojíš ich...
a odpálime Druunov!
A oživíme ocka?
A oživíme celú Kumandru.
Princezná Namaari, Chvost je zamorený Druunmi.
Benjova dcéra tam naisto skamenie.
Pre nejaký bezcenný dračí zvitok sa neoplatí riskovať.
Ešte niekto má námietky?
Takto sa veci majú.
Keď sa drahokam rozbil, náčelník každej krajiny si zobral úlomok:
Tesák, Srdce, Chrbtica, Pazúr a Chvost.
Tam sme teraz.
Mám toľko otázok.
Po prvé, prečo mám na sebe toto?
Nechceme pútať pozornosť.
S týmto klobúkom ani nebudeme.
Prečo myslíš, že tá z Chvosta je tu?
Lebo tie pasce sa tu nenastavili samy.
To nedáva zmysel.
Toto Druuna nezastaví.
Nie sú proti Druunom. Ale proti ľuďom.
Čo je?
Prečo sa na mňa tak dívaš?
Ale nič.
Nie som zvyknutá vidieť draky.
Ohromená, čo? Počkaj, keď ma uvidíš plávať znak.
Vo vode som v pohode.
Keď plávam, priam lietam.
Keď plávam, je to sláva.
Naozaj skvele plávam, nech sa to rýmuje.
Ja len že... plávam fakt bombovo.
Som senzačná plavkyňa, vlastne...
Dobre, musíme ísť.
- Nie! - Čo je?
Zabudli sme náčelníčke Chvosta priniesť dar.
Čože? Dar?
Áno. Dar povie: "Môžeš mi veriť, môžem veriť ja tebe?"
Ahoj, chrobáčik.
Aký má zlatý zadoček.
Opatrne. To je Prdobuch.
Prečo sa volá...
Chápem. To dáva zmysel.
Ale musíš uznať, že zadočky majú rozkošné.
Asi sme našli náčelníčku Chvosta.
Čo sa jej stalo?
Zdá sa,
že si privlastnila drahokam a padla za obeť svojim pasciam.
Obdivuhodné zanietenie.
Dobre. Drž sa.
Aha, my sme chceli skočiť!
Prepáč. Moja chyba.
Už rozumiem. Chápem.
Sisu,
nie.
Dva máme, ešte tri.
Premenila som sa! Na ľudí!
To draky dokážu?
To bolo kúzlo sestry Pranee.
Pozri na moje ľudové ruky a ľudovú tvár.
A ako blízko mám zadok k hlave.
Keď ma už nemusíš schovávať,
získame zvyšné úlomky raz-dva.
S týmto to bolo ľahké, ale ostatné majú u seba
naničhodní binturi.
Binturi?
Nie je pekné takto hovoriť o starej priateľke.
Namaari.
Ako tečie život, dep la?
Vidím, že máš konečne novú kamošku.
A ja som sa obávala, že skončíš ako pani s mačkami,
ako ja.
Tuším nie ste naj kamošky.
Kradneš úlomky Dračieho drahokamu? Prečo?
Čo ti poviem? Som ako straka.
Priznám sa ti, Raya, ešte donedávna
som myslela, že si skamenela.
Ale potom ktosi ukradol dračí zvitok.
Preto ma prenasleduješ?
A ja že som ti chýbala.
Ty vážne hľadáš Sisu?
Čo máš dvanásť?
Áno, hľadala som Sisu.
A vieš čo? Našla som ju.
Pozdrav sa, Sisu.
Ahoj!
Veľmi ma teší,
páčia sa mi tvoje vlasy aj kožuch tvojej mačky.
Chyťte ich.
Bež!
Nie tak! Po dvoch!
Jasné!
Tuk Tuk! Hýb sa!
Vyskoč!
Kto to bol?
Namaari.
Podlá binturi, čo zničila svet.
Tie mačky sú vážne rýchle.
Čo majú spoločné mačky a Druuni?
Nemajú dušu?
A neznášajú vodu!
Drž sa!
Haló? Je tu niekto?
Vitajte v svetoznámom Krevetáriu.
Volám sa Boun. Dnes vás obslúžim ja.
Poviem vám dennú ponuku?
Áno, prosím!
Máme krevety a ryžu.
A senzačnú krevetovú ryžu.
Ale kde je kapitán?
Idem poňho.
Tak ako, nové zákazníčky?
Som kapitán Boun,
majiteľ, kuchár a finančný úradník Krevetária.
Čo by ste rady?
Ja som Sisu a...
A musíme sa dostať do Pazúra.
Prepáčte, ale Krevetárium nie je vodný taxík.
Toi, to je kopa nefritu!
Polovicu teraz, polovicu v Pazúre. Dohoda?
Klepeto, platí to.
Dnešná špecialita je...
odchod.
Kapitán Boun?
Rýchlejšie by to nešlo?
Nevedel som, že po vás idú!
Za to je príplatok!
Bez obáv, idem na to.
Čo to robí?
Čo sa deje?
Kamarátka vie špičkovo plávať.
Pá-pá, binturi.
Princezná, ak hľadajú úlomky drahokamu,
pôjdu teraz do Pazúra.
Nepôjdeme za nimi do Pazúra.
Vraciame sa do Tesáku.
Porozprávať sa s náčelníčkou Viranou.
Sisu? Sisu?
Prosím ťa, vylez.
Som vodný drak.
Toto je voda. Vo vode som doma.
Skočíš ku mne?
Čo ak ťa niekto uvidí?
Myslíš kapitána Afektovaného?
Bojíš sa, že ma vyzve na tanečný duel?
Sisu, ľudia pre Dračí drahokam šalejú.
Vieš, čo by urobili pre skutočného draka?
Potrebujeme ťa, inak sa to nepodarí.
Kým nezískame všetky úlomky, musíš zostať človekom.
Prosím ťa.
Ty naozaj nikomu neveríš.
Môj otec ľuďom slepo dôveroval,
a teraz je z neho kameň.
Tvojho otca oživíme.
Som s tebou. Som tvoj drak.
Teda vlastne človek. Lebo budem človek, až kým...
Jasné, chápeš.
Kto je hladný?
Ja.
Dve špeciality. Pálivé?
Veľmi, ešte viac, alebo Bounov dynamit?
- Nech to štípe! - Nie.
Nie, nejedz to.
Čo robíš?
Nepoznáme ho. Neotrávi nás?
Prečo by nás chcel otráviť?
Hej, prečo?
Po prvé pre moje nefrity,
po druhé pre môj meč
a po tretie, čo ja viem, aby si uniesol Tuk Tuka.
Dobre vravíš, ale ak je to otrava...
zomriete šťastné.
Vďaka, máme vlastné jedlo.
Toto je výborné.
A nie je to otrávené.
Ale je to...
Pálivé. Páli! Fakt páli!
Vodu!
Boun? Kapitán Boun! Vodu na palubu!
Ja viem.
Vieš, cez deň...
môžeš na nich zabudnúť,
ale v noci...
Preto nikdy nevystupujem z lode.
Si rozumný chlapec.
Čo sú vlastne Druuni zač?
Skaza. Zrodili sa z ľudských svárov.
Vždy tu boli.
Čakali na chvíľku slabosti, aby zaútočili.
Sú ako protiklad drakov.
Draky prinášajú svetu vodu a život,
Druuni sú ako požiar, čo všetko stravuje,
až kým nezostane len popol a kameň.
Mne vzali rodinu.
Aj mne.
Zdá sa, že sme tu.
No a kam pôjdete z Pazúra?
Možno tam mierim aj ja.
Samozrejme, za poplatok.
Samozrejme.
PAZÚR
Aké šikovné druunoodolné riešenie.
Domy na vode.
Ľudia z Pazúra sú geniálni.
Pazúr možno vyzerá pekne,
ale je to hniezdo vreckárov a podfukárov.
Mne nič nehrozí. Mám prázdne vrecká.
Mám dobrú správu.
Viem, kde je úlomok.
A zlá?
Má ho u seba náčelník Pazúra...
Dang Hai.
Nedostatok štýlu dobieha podlosťou.
Chápem.
Tak buďme okúzľujúce.
Zožeňme mu dar.
Sisu, pre teba je bezpečnejšie zostať tu na lodi.
Čo?
Bez teba drahokam nespojíme.
Ale chcem pomôcť.
Viem, veď pomôžeš.
Keď zostaneš v bezpečí.
Vrátim sa, ani sa nenazdáš.
Ak uvidíš nejaké hladné duše, pošli ich sem.
Si píš, kapitán.
Tam je Dang Haiov dom.
Žiadne odbočky, kým nezískame Dračí drahokam.
Čo to...
Dobre.
Ahoj, bábo, batoľa či...
čo vlastne si.
Je hlboká noc. Čo tu robíš?
Kde máš rodičov?
Hej, čie bábo...
Čo? Ongice?
Pustite to!
Vážne? Podfukárske bábo?
Nemám z toho dobrý pocit.
Náčelníka Dang Haia asi len tak neukecáš.
A Raya mu ani nenesie dar.
A dosť. Idem na nákup.
Moment. Nemám peniaze.
Si dospelá.
Kupuj na sekeru.
Na sekeru?
To je ako taký sľub.
Zoberieš si, čo chceš, a sľúbiš, že zaplatíš neskôr.
Zaplatím neskôr?
To je úžasná myšlienka.
Ďakujem, kapitán Boun.
Toto si beriem na sekeru.
Toto sa mu bude páčiť.
Na sekeru, prosím.
Toto je super. Áno, na sekeru.
Milujem sekeru!
Hej, ty!
Mieniš to všetko zaplatiť?
Isteže. Nie, to je na sekeru.
Áno, zaplatím neskôr.
Zaplatíš nám neskôr? Veď ťa nepoznáme.
Nemôžeš kupovať na sekeru.
- Zaplať už aj. - Už aj?
Ja nič nemám, ale nájdem svoju kamošku Rayu,
ona má meč, sušené jedlo a dva kusy
Dračieho drahokamu.
Nie, nemá! Čo to vravím?
Pekne zaplať, binturi.
Nie sme charita.
Nemôžeš nás okrádať.
Preč od nej!
Nevidíte, že je tu nová?
Poď, drahá. Neboj sa.
To nič.
Hej, pozor!
Pápá!
Plienka!
Vďaka.
Nič mi do toho nie je,
ale okrádať ľudí detskou rozkošnosťou
je vážne podlé.
Takže, kde máš rodinu?
Jasné.
Hej.
Čo by ste povedali na poctivé prachy?
Počuj, Dang Hai, beriem si ten úlomok drahokamu.
Ja nie som Dang Hai.
Som Chai, kvetinár.
Kde je Dang Hai?
Tamto.
Čože? Kto má jeho úlomok?
Najzákernejší náčelník, akého kedy Pazúr mal.
Tí ľudia úplne zošaleli.
Chcela som len priniesť dary náčelníkovi Dang Haiovi.
Takže toho hľadáš, drahá?
Viem presne, kde je.
Naozaj?
Vezmem ťa tam.
Vidíš? Ja som to Rayi vravela.
A ona že: "Ľuďom never."
"S nikým sa nebav."
"Jem len nechutnosti, čo som nasušila."
Poď, drahá.
Náčelník je kúsok odtiaľto,
za bránami mesta.
Ďaleko od vody? Teda!
Rád žije na hrane.
Pozdravujem, Dang Hai.
Som Sisu
a prišla som ti ponúknuť...
Teraz mi pekne povedz,
kde nájdem ďalšie úlomky Dračieho drahokamu,
inak ťa tu nechám aj s hentým.
Vyber si.
Ale ja som ti verila.
To bola veľká chyba.
Radšej rýchlo hovor.
Vyzerá hladný.
Nie, nie, nie!
Raya!
Chyťte ju!
Sisu, mala si zostať na lodi.
Prepáč!
Podrž mi to, prosím ťa.
Hmla?
Hej. To je kúzlo brata Jagana.
Dobre. Tri máme, ešte dva.
Kapitán Boun, ďalšia zastávka - Chrbtica...
Vďaka za zákazníkov!
Sľúbila som im toľko ryže, koľko sa do nich zmestí.
Tak to sa chvíľu zdržia,
ongice majú deväť žalúdkov.
Ach, toi.
Nemôžem tomu uveriť.
Tá starenka mi chcela ublížiť.
Mrzí ma to, ale tak to teraz vo svete funguje.
Nemôžeš veriť nikomu.
Ani bábätkám?
- No... - Je rozkošná.
Pozri na tie líčka.
Ahoj, som Sisu.
Miluje moju tvár.
Daj pozor, aby ti neukradla zuby.
Pomôžem ti.
To je také zlaté.
Ale nepreháňaj...
Už dosť rozkošnosti. Už dosť!
TESÁK
Náčelníčka, dochádza nám miesto.
Musíme sa rozšíriť na pevninu.
A ako si poradíme s Druunmi, generálka Atitāya?
Bez riadnej ochrany tak našich ľudí odsúdime na smrť.
Možno mám riešenie, matka.
Moja ranná hmla,
rada ťa vidím doma.
Našla som Rayu. Kradne úlomky drahokamu.
Čože?
Chcem zobrať vojsko a zadržať ju v Chrbtici.
Ak ide do Chrbtice,
veľa z nej nezostane.
Je šikovnejšia, než si myslíš.
Musíme ju zastaviť.
Poď so mnou.
Rozhliadni sa.
Toto sme vybudovali múdrymi rozhodnutiami, nie na základe pocitov.
Sme tu v bezpečí.
Kanál nás chráni pred netvormi.
Nie je múdre riskovať, keď nemusíš.
Ale počula si.
Dochádza nám miesto. Musíme sa rozšíriť.
Keby sme mali všetky úlomky, boli by sme v bezpečí všade.
Máš pravdu.
Nekonáme na základe pocitov.
Ale týmto rozhodnutím zabezpečíme Tesáku budúcnosť.
Namaari, rastie z teba vodkyňa, akú som vychovávala.
Generálka Atitāya, pripravte vojsko, moja dcéra sa ujme velenia.
Ďakujem, matka. Nesklamem ťa.
Hej, nejedzte už!
Prepáč. Vyriešim to.
Hádžete do mňa krevety?
To sa ani nedá zjesť!
- Hej! - Čo pozeráš...
- Decká? - ... ty chlpatý smetiak!
Zahráme sa na schovku?
Dobre. Pripravení?
Jeden.
Dva.
Vďaka.
Dva a pol.
Tri.
Pripomeň mi, že nechcem deti.
Byť človekom je ťažké.
Hej.
Šesť.
Sedem.
Máte malú hlavu.
Žiadny chvost.
Klamete, keď niečo chcete, ako tá náčelníčka Pazúra.
No hej, svet je skazený.
Nemôžeš nikomu veriť.
Možno je svet skazený preto, že nikomu neveríte.
Hovoríš presne ako môj ba.
Očividne bol múdry muž.
Áno, bol.
Naozaj som mu chcela veriť.
Chcela som veriť, že môžeme opäť zjednotiť Kumandru.
Veď môžeme.
Tie tisícky skamenených ľudí by asi nesúhlasili.
Ale môžeš to aspoň skúsiť.
Skúsila som. A vieš, čo sa stalo?
Kopol ma do chrbta niekto, kto mi priniesol dar.
Rozhliadni sa.
Svet je plný sirôt, lebo sa ľudia večne bili o drahokam.
Vieš, prečo sa nevrátili ostatní draci?
Lebo si ich ľudia nezaslúžia.
Ale ty to môžeš zmeniť.
Nie, ja sa už vzdávam.
Kumandra je rozprávka.
Teraz mi ide len o to, aby som oživila otca.
Tuším sme v Chrbtici.
Sisu!
Hej, moja ryža!
Nikam nechoďte. Hneď som späť.
CHRBTICA
Sisu! Vráť sa! Prosím ťa!
Čo robíš?
Dokážem ti, že sa mýliš!
Ako? Tým, že ťa zmlátia zúriví Chrbtičania?
Nie.
Ukážem ti, že ak chceš získať niečiu dôveru,
musíš aj ty trochu veriť.
Počkaj, Sisu...
Tak sa mi zdá, že som sa unáhlila...
ale, kto je hladný?
Nie? Už ti dám pokoj.
Kde to sme?
Zaujímavé obydlie.
Musíte mať vážne duté hlavy,
ak si myslíte, že ukradnete Dračí drahokam Chrbtice.
Drahokam?
Kto vravel niečo o drahokame?
Nás drahokamy nezaujímajú.
Chápem, že preto vyzerám ako klamárka.
Podľa mňa vyzeráš ako klamárka, lebo klameš.
Neviem, čo je smiešne.
Váš strach je ako lahodný nektár,
čo zaplní bruško mojej duše.
Je dobrý.
Chutí ako mango.
Milujem mango.
Isteže miluješ mango!
Iba somár bez jazyka by ho nemiloval.
Ach, toi!
Už tak dlho som nehľadel do očí rozklepaného nepriateľa.
Kde sú tie časy?
Už je to tak dávno.
Vyzerá osamelý.
Nie som osamelý.
Som bojovník Chrbtice!
Zrodil som sa pre jedinú vec.
Vzbudzovať strach a drviť lebky nepriateľov!
To sú vlastne dve veci.
Pozri sa na seba.
Čo chceš s nami urobiť?
Budem zlý.
Príšerný!
Dva týždne budem potom upratovať!
Nemáš potuchy, čo?
Ale mám.
Spriadam v hlave hrozný plán...
Je mi zle, len si naň pomyslím.
Len počkajte.
A dovtedy sa tu trochu pohojdajte.
Dobré, čo?
Bábo?
Výborne!
Skvelé, kapitán!
- Je tu Tesák! - Čože?
Ľud Chrbtice, prenasledujeme Rayu,
utečenku zo Srdca!
Vydajte ju, inak k vám vtrhneme!
Ty si tu úplne sám?
Naši udatne bojovali proti Druunom,
ale prehrali.
Dobre.
Tesák ide po mne, nie po vás,
takže ich zabavím a vy odtiaľto ujdite.
Chceš bojovať s vojskom?
Nie, len ich zdržím.
Viem, ako Namaari vyprovokovať.
A len čo budete preč, ujdem aj ja.
Ako sa voláš?
Dali mi meno Tong.
Tong, počuj, nepoznáš ma ani ja teba,
ale určite poznáš odtiaľto zadný východ.
Musím sa postarať o bezpečnosť priateľov, jasné?
Úprimne sa ťa pýtam, pomôžeš nám?
Prosím.
Dobre.
Pripomienka:
nezomrieť.
Vypáľte ich.
Zdravím, princezná Podpásovka.
Rada ťa tu vidím.
Ty aj úlomky drahokamu pôjdete so mnou.
Môj meč si to nemyslí.
Vedela som, že sama sa nikam neodvážiš.
Bez svojej bandy si nikto.
Pohov.
Vybavím to rýchlo.
Potrebuješ to, dep la?
Nie.
Tuším tu niekto trénoval.
Prečo kradneš úlomky drahokamu?
Chcem mať celú sadu.
Nemáš náhodou pri sebe úlomok z Tesáka?
Nie? Nevadí.
Zaskočím poň neskôr.
Toto si vychutnám.
Áno, je dračica.
Poďme.
Poďme!
Hodili ste do mňa krevetu?
Kedy si nám chcela povedať, že je Sisu?
Vlastne ste celý čas vedeli, že je Sisu.
Vážne?
Prečo si tu,
posvätný vodný drak?
Nie je to jasné, valibuk?
S Rayou ideme napraviť svet.
Všetkých oživiť.
Idete všetkých oživiť?
Pomôžem vám.
Prepáč, to nejde.
Je to nebezpečné.
Nielen tebe vzali Druuni rodinu.
Prosím.
Chcem vám pomôcť.
Aj ja sa chcem pridať do spoločenstva nakopávačov Druunov!
Kúzlo staršieho brata Pengua.
Dobre, kapitán. Do Tesáka.
Do toho!
Počúvajte, takýto je plán.
Posledný úlomok je v Tesáku,
najstráženejšej krajine.
Chráni ich umelý kanál,
ktorý ich oddeľuje od ostatného sveta.
Dá sa tam dostať
iba po vode.
Našťastie máme magického vodného draka.
Bude to tam zamorené vojakmi.
Prekĺzneme popri nich...
Nechajte to na mňa.
Postarám sa o prvú vlnu.
Za mnou pôjde Tong so svojou brutálnou sekerou.
Potom ongice a bláznivé bábo,
ktorí hodia drahokam mocnej Sisudatu.
A potom pápá, binturi.
Špicový plán, čo?
Nie. Žiadna špica. Hrôza.
Súhlasím.
Tu je môj plán.
Prenikneme do Tesáka,
prekvapíme Namaari...
ponúkneme jej niečo pekné a:
Hej! Pomôžeš nám zachrániť svet?
Stačí na to úlomok drahokamu.
Áno! Čakala som, kedy sa ma to niekto spýta!
Nech sa páči!
Najkamošky navždy!
No, radšej sa držme Bounovho plánu.
Čože?
Áno!
Ale prečo?
Lebo sme v Tesáku.
Ich meče sú vyrobené na údery pod pás.
Nebyť ich, nič z tohto by sa nestalo.
Sú najhorší.
Ale úprimne,
v hĺbke duše cítim, že aj ona chce napraviť svet.
Nevidela si, ako ma zradila.
Držíme sa môjho plánu.
Čo znamená ten lejak?
Poď! Niečo ti ukážem.
A čo teraz?
Neviem.
Kam ma berieš?
SRDCE
Prečo si ma sem vzala?
Tu sa to všetko stalo.
Áno, ja viem.
- Bola som tu. - Nie.
Tu sa to všetko stalo pred 500 rokmi.
Predstavím ti svojich bratov a sestry.
Tých so skutočnou mocou.
Chýbajú mi.
Nevedela som, že sú tu.
Vidíš tamtú štýlovú?
To je Amba. Mám jej žiaru.
A to Pranee. Premieňačka.
Jagan, hmla.
A Pengu.
Náš najstarší brat.
On zosiela dážď.
Boli sme poslední draci.
Všetci ostatní skameneli.
Topili sme sa v záplave Druunov.
Najstarší brat Pengu odmietal prijať porážku.
Tu sme sa posledný raz vzopreli...
spoločne.
Jeden po druhom
spojili svoje kúzla
a stvorili Dračí drahokam.
Neviem, prečo si vybrali mňa.
Mohol to byť hocikto z nás.
Viem len,
že som im verila...
a oni verili mne.
A tak...
Keď do mňa vložili dôveru,
dodali mi nepredstaviteľnú silu.
Tak to môže byť aj s Namaari.
Veľmi by som tomu chcela veriť.
Kedysi som verila, že budeme priateľky.
Po tomto všetkom
možno budete.
Aj keby nám chcela pomôcť,
ako jej môžem dôverovať?
Ale keby si mohla, neoživila by si iba svojho ba.
Oživila by si aj jeho sen.
Kumandru.
Myslíš, že ma spozná?
Toľko sa toho zmenilo.
Isteže ťa spozná.
Pripomínaš mi ho.
Vážne? Silná? Fešná s dokonalými vlasmi?
Mal nádej.
Ako sa k nej vôbec dostanem po tom všetkom?
Môže sa to zdať nemožné, ale občas
musíš len urobiť prvý krok, aj keď nie si pripravená.
Ver mi.
Dobre. Pôjdeme podľa tvojho plánu.
Môjho plánu? Pôjdeme podľa môjho plánu?
Áno.
Super!
Neoľutuješ to.
Ale potrebujeme perfišný dar.
Čo má asi rada? Mačky? Nože?
Mačky s nožmi? Nože s namaľovanými mačičkami?
Vlastne... viem presne, čo jej dáme.
A takto vznikol Tesák,
navzdory všetkým netvorom, čo nás chceli zničiť.
Lebo my sme múdri, húževnatí
a záleží nám na sebe.
Matka! Na slovíčko.
Princezná Namaari!
Dobre, dobre, utekajte, mačiatka.
Musím sa porozprávať s princeznou.
Matka, neuveríš, čo som videla.
Videla si draka.
Generálka Atitāya mi oznámila,
že sa vraciaš bez úlomkov drahokamu.
Bola to Sisu.
Môže napraviť, čo sme pokazili.
Môže všetkých oživiť.
A to ma práve desí.
Keď všetci ožijú, proti komu sa podľa teba obrátia?
Zabúdaš.
Ostatné krajiny nás za toto vinia.
Ale nechceli sme nikomu ublížiť.
Áno, ale keby sme mali draka
aj úlomky drahokamu,
odpustili by nám.
Zachránili by sme svet.
Ale predovšetkým by náš národ bol v bezpečí.
Ale Raya nám Sisu len tak nedá.
Nedáme jej na výber.
Čo chceš robiť?
To ťa už nemusí zaujímať, drahá.
Urobila si už dosť.
Ak nám nepomôže,
spláchli sme našu strategickú výhodu
- do latríny. - Ja viem.
Naozaj nám nemá prečo pomáhať.
Ja viem!
To sušené je hnus.
Ja viem!
Si si istá, že sa to tým štyrom krpcom podarí?
Neviem.
Priveľa korenia.
Nie. Priveľa bambusu.
Čo ty vieš? Máš chute ako veľké bábo.
Ty sa obliekaš ako veľké bábo.
Daj mi naberačku! Varím ja!
Ustúp, cunami. Ja som profík.
Smiem?
Výborné.
Maličkosť, čo ma naučil môj ba.
Naučil ťa aj lahodne sušiť jedlo?
Nie, to ja sama.
Rada by som znova jedla s ním.
Chápem ťa.
Mám hrozne otravnú sestru, čo mi furt strapatí vlasy.
Neviem sa jej už dočkať.
Keď to zvládneme,
teším sa, ako moje oči padnú
na radostný obraz mojej dediny znova plnej ľudí.
A ty sa stretneš so svojou rodinou, Noi.
Ako si ju to nazval?
Noi. Tak sa volá.
Má to napísané na golieri.
Nikto z vás si to nevšimol?
A vraj ja som chrapúň.
Čo to znamená?
Že ideme na to.
Sisu,
kým nezískame úlomok a nepotvrdíme si, že Namaari je s nami,
prosím ťa, schovaj sa.
Vidím, že si dostala môj dar.
Nemyslela som si, že ho ešte uvidím.
No...
dobre som sa oň starala.
Nielen ty si blázon do drakov.
Posledný úlomok.
Je načase všetkých oživiť.
Sisu a úlomky pôjdu so mnou.
- Sisu! - Ustúp!
Bola hlúposť veriť niekomu z Tesáka!
Už ani krok!
Namaari,
nemusí sa to skončiť takto.
Nemám inú možnosť.
Hej. Ja to vyriešim.
Viem, že nechceš nikomu ublížiť.
Čo robíš?
Chceš iba lepší svet.
Ako my všetci.
Sisu...
Verím ti, Namaari.
Nie!
Sisu!
Nie...
Čo sa deje?
Neviem.
Zdá sa, že s posledným drakom odchádza aj voda.
Teraz Druunov už nič nezastaví.
Nič.
Raya?
Kde je Raya?
Namaari!
Skoncujme to, binturi.
Raya!
Nevidí nás.
Je zaslepená zúrivosťou.
Moc drahokamu sa stráca!
Zožerú ich Druuni, musíme ich odviesť preč.
Poďte! Verte mi, všetko bude dobré.
Sprostý Druun! Z cesty!
Utekajte!
Mám ťa!
Rýchlo preč!
Choďte k vode! Postupujte!
Bež! Bež!
Nič z tohto som nechcela.
Klamárka!
Je mi fuk, či mi veríš.
Sisu mi verila.
Ale ty si jej nedôverovala.
Preto sme takto dopadli.
Rob, čo chceš.
Ale si rovnako vinná za jej smrť ako ja.
Tong, tamto sú ešte ľudia!
Rýchlo! Už nemáme čas!
Jasné!
Všetci preč! Za mnou!
Tuk, títo sú poslední.
Sme hneď za vami.
Tuk Tuk!
Na čo čakáš? Bež!
Raya!
To je tá, čo zavraždila Sisu!
Raya! Raya!
Moc drahokamu je skoro preč!
Neustupujú!
Sú všade!
Neviem, prečo si vybrali mňa.
Mohol to byť hocikto z nás.
Viem len, že som im verila,
a oni verili mne.
A tak...
Dajte mi úlomky.
Môžeme drahokam spojiť.
Môže to vyjsť.
Sisu je preč! Nemáme jej kúzlo!
Nejde o kúzlo. Ale o dôveru.
Čože?
Preto to vyšlo. Preto sa to podarí aj nám.
Urobíme to jediné, čo od nás Sisu chcela.
Čo od nás chcel môj ba.
Konečne si dôverujme a vyriešme to.
Ale musíme sa spojiť.
Prosím vás.
Po tom, čo vykonala?
Nikdy jej neuveríme!
Ja urobím prvý krok.
Raya! Nie!
Vyšlo to! Vyšlo to!
Tuk Tuk!
Pranee! Amba!
Jagan!
Pengu!
Áno!
Raya.
Sisu.
Som hrozne hladná.
Mám sušené jedlo.
Až taká hladná nie.
Sisu!
Tak rád znova cítim tvoj úžasný dračí puch.
Beriem to ako kompliment.
- Mama! - Dcérenka!
Mami, aha, Boun!
To je Boun!
Ba?
Dcérka?
Ba!
Je to naozaj ona?
Náčelník Benja, môžeš byť na dcéru hrdý.
Hádam to nevadí, ale priviedla pár priateľov.
Ba?
Vitaj v Kumandre.
RAYA A POSLEDNÝ DRAK
Preklad Lucia Halová